ΓΡΑΠΤΗ ΕΡΩΤΗΣΗ E-3611/01

υποβολή: Jannis Sakellariou (PSE) προς την Επιτροπή

(8 Ιανουαρίου 2002)

Θέμα: Lloyds of London

Η Επιτροπή Αναφορών του Ευρωπαϊκού Κοινοβουλίου εξετάζει επί του παρόντος αρκετές αναφορές σχετικά με τηνπόθεση Lloyds.

1. Μπορεί η Επιτροπή να ανακοινώσει πότε προτίθεται να λάβει απόφαση επί τηςπόθεσης Lloyds, όπωςποσχέθηκε ο Επίτροπος Bolkestein το καλοκαίρι αυτού του έτους, σχετικά με το συμβατό της βρετανικής νομοθεσίας με την οδηγία 73/239/ΕΟΚ(1)· Εάν η απόφαση έχει ληφθεί, σε ποια συμπεράσματα κατέληξε η Επιτροπή·

2. Μπορεί η Επιτροπή να ανακοινώσει εάν τα μέλη της Επιτροπής Αναφορών θα έχουν απεριόριστη πρόσβαση στις απαντήσεις που έδωσε η βρετανική κυβέρνηση στο ερωτηματολόγιο που της απεστάλη·

(1) ΕΕ L 228 της 16.8.1973, σελ. 3.

Απάντηση του κ. Bolkestein εξ ονόματος της Επιτροπής

(15 Φεβρουαρίου 2002)

Όπως γνωρίζει πιθανόν σήμερα το Αξιότιμο Μέλος του Κοινοβουλίου, η Επιτροπή αποφάσισε στις 20 Δεκεμβρίου του 2001 να ζητήσει από το Ηνωμένο Βασίλειο να δώσει συμπληρωματικές πληροφορίες σχετικά με την ρύθμιση και την εποπτεία της ασφαλιστικής αγοράς του Lloyd. Η αίτηση πληροφοριών είναι το πρώτο στάδιο της διαδικασίας παράβασης βάσει του άρθρου 226 (πρώην άρθρο 169) της συνθήκης ΕΚ. Βάσει των πληροφοριών που διαθέτει προς το παρόν, η Επιτροπή ανησυχεί για την εποπτεία και τη ρύθμιση του Lloyd όσον αφορά τις απαιτήσεις της πρώτης οδηγίας για ασφάλιση κατά ζημιών, της πρώτης οδηγίας του Συμβουλίου 73/239/ΕΟΚ της 24ης Ιουλίου 1973 περί συντονισμού των νομοθετικών, κανονιστικών και διοικητικών διατάξεων που αφορούν την ανάληψη δραστηριότητας πρωτασφαλίσεως, εκτός της ασφαλίσεως ζωής και την άσκηση αυτής. Η Επιτροπή εξετάζει την συμβατότητα τωνφιστάμενων κανονιστικών και εποπτικών ρυθμίσεων για την Lloyd και βάσει των στοιχείων που έλαβε από το Ηνωμένο Βασίλειο, θα αποφασίσει εάν θεωρεί ή όχι ότιπάρχει παράβαση του κοινοτικού δικαίου. Ο αρμόδιος επίτροπος για την εσωτερική αγορά έστειλε επιστολή στον πρόεδρο της Επιτροπής Αναφορών για να την ενημερώσει για την απόφαση αυτή. Η Επιτροπή έστειλε επίσης αντίγραφο του ανακοινωθέντος τύπου της Επιτροπής στη γραμματεία της Επιτροπής Αναφορών.

Όσον αφορά την πρόσβαση των μελών της Επιτροπής Αναφορών στο προαναφερθέν ερωτηματολόγιο που απέστειλε η Επιτροπή στις βρετανικές αρχές, το Αξιότιμο Μέλος του Κοινοβουλίου θα θυμάται αναμφίβολα ότι ο αντιπρόεδρος της Επιτροπής που είναι αρμόδιος για τις σχέσεις με το Κοινοβούλιο διεβίβασε αντίγραφο του ερωτηματολογίου αυτού στον πρόεδρο της Επιτροπής Αναφορών με επιστολή της 27ης Φεβρουαρίου 2001. Ωστόσο, σύμφωνα με το άρθρο 3 παράγραφος 2 του παραρτήματος ΙΙΙ της συμφωνίας πλαισίου μεταξύ της Επιτροπής και του Κοινοβουλίου, το κείμενο αυτό διαβιβάστηκε ως άκρως απόρρητο μόνο στα μέλη της Επιτροπής Αναφορών.

Όπως έχει ήδη εξηγήσει η Επιτροπή εν εκτάσει, μέσω της προσωπικής απάντησης του αρμόδιου για την εσωτερική αγορά Επιτρόπου στην Επιτροπή Αναφορών τον Ιούνιο του 2001 καθώς και μέσω απαντήσεων σε ορισμένες επιστολές που έλαβε από Αξιότιμα Μέλη του Κοινοβουλίου, η Επιτροπή δεν μπορεί βάσει της συμφωνίας-πλαισίου, να επισυνάψει αντίγραφο της απάντησης των βρετανικών αρχών, εκτός εάν οι βρετανικές αρχές παραιτηθούν από τα δικαιώματά τους για το απόρρητο.

Μετά από επίσημη αίτηση της Επιτροπής Αναφορών του Κοινοβουλίου, η Επιτροπή έστειλε επιστολή στις βρετανικές ζητώντας τους να παραιτηθούν από τα δικαιώματα αυτά. Οι βρετανικές αρχές απάντησαν με επιστολής της 3ης Δεκεμβρίου 2001 ότι δεν επιθυμούν να παραιτηθούν από το απόρρητο εν όσω συνεχίζεται η έρευνα της Επιτροπής. Η Επιτροπή δεν μπορεί επομένως να παράσχει πρόσβαση στις απαντήσεις στο ερωτηματολόγιο που απέστειλαν οι βρετανικές αρχές. Ο αντιπρόεδρος της Επιτροπής που είναι αρμόδιος για τις σχέσεις με το Κοινοβούλιο και ο αρμόδιος για την εσωτερική αγορά Επίτροπος έγραψαν στον πρόεδρο της Επιτροπής Αναφορών να διαβιβάσει την απόφαση αυτή.